அவர் பெல் பாய்ஸான, தங்கமணியையும் வேலுமணியையும் தொடர்ந்து சந்தித்து பேச்சுவார்த்தை நடத்தி வந்தார். இதெல்லாம் 18 எம்எல்ஏ தீர்ப்புக்கு முன். தங்க தமிழ்ச் செல்வனின் நிபந்தனை. அவர் 8 எம்எல்ஏக்களை அழைத்து வருவார். ஒரு எம்எல்ஏவுக்கு 10 கோடி. தங்க தமிழ்ச் செல்வனுக்கு 25 கோடி மற்றும் வீட்டு வசதித் துறை அமைச்சர் பதவி. இந்த பேச்சுவார்த்தை ஒரு புறம் நடைபெற்றுக் கொண்டிருக்க, மற்றொரு புறம், டிடிவி தினகரனோடும் தங்க தமிழ்ச் செல்வன் பேசி வந்தார். “அண்ணே, எம்எல்ஏஸ் ரெஸ்ட்லெஸ்ஸா இருக்காங்கண்ணே. பேசாம, எடப்பாடி பக்கம் போயிடலாமான்னு சொல்றாங்கண்ணே. என்னால அவங்களை கன்ட்ரோல் பண்ண முடியலண்ணே” என்று டிடிவி தினகரன் மீது தொடர்ந்து அழுத்தம் அளித்து வருகிறார். அப்படி ஒரு பேச்சுவார்த்தையின்போதுதான் டிடிவி, தங்க தமிழ்ச் செல்வனுக்கு புரிய வைக்க வேண்டும் என்பதற்காக, “பன்னீர்செல்வமே என்னை சந்தித்து பேசினார். அவங்களே நம்ப பக்கம் வந்துடுவாங்க. நீங்க கொஞ்சம் பொறுமையாக இருங்க.” என்று கூறுகிறார்.